section_heading: Glazbene teme albuma
paragraph_text: "Crno bijela pjesma" predstavlja tipične Indexe iz razdoblja najbolje pop faze, dok "Leptiru moj" donosi još jednu, vrlo kratku naznaku koketiranja s etno motivima, a onda opet nešto sasvim netipično za Indexe, "Ostrvo", instrumentalna kompozicija s gitarskim solažama u glavnoj ulozi. "Ruže i suze" su najpitkija pjesma albuma, s izrazito melodičnim refrenom, "Poslije tebe" je ugodna balada, dok pjesma "I bit ću lud" između dvije strofe donosi dah kabaretske atmosfere. Minimalistička i impresivna balada "I još deset" urađena je na stihove pjesnika Abdulaha Sidrana (stalna sklonosti Indexa prema pjesnicima i uz to rezultat intenzivnog ratnog prijateljevanja Dače i Sidrana), "Pukotina" je još jedna balada, kao i naslovna tema "Kameni cvjetovi", čijim uvodom dominira solo gitara. Album zatvara još jedna ambiciozna instrumentala, "Zamak".